Valkohuippujen vuoret

**Valkohuippujen vuoret** tai **Valkohuiput** (engl. White Spine Mountains) ovat vuorijono, joka sijaitsee Bambuvaltakunnan pohjoisosassa.

Pohjoisessa kohoavat korkeiden huippujen jylhät, mustavalkoiset kiviseinämät. Vuoriston laaja, jään peittämä ylänkö koostuu lumipeitteisistä rinteistä, laakeista harjanteista, järkäleisistä kivikoista, lumikentistä ja terävistä rotkoista. Vuorten alarinteet ovat paljasta louhikkoa, joka on karua, kivikkoista ja vaikeakulkuista.

Kukkuloiden halki kiemurtelee selkeä ja helppokulkuinen polku, joka johtaa huippujen lomitse aina vain ylemmäs vuorille. Korkeiden jyrkänteiden reunustama pieni ja synkkä laakso johtaa ylöspäin tasanteelle, joka viettää loivasti ylöspäin johtaen lopulta jyrkänteelle, joka näyttää suunnattoman suurista järkäleistä kasatulta muurilta. Sen edessä maasta kohoaa joukko korkeita järkäleitä, jotka muodostavat tiiviin kehän. Yksi järkäleistä nojaa jyrkästi eteenpäin, niin että kivet muodostavat kehän keskelle puolittaisen luolan.

## Paikat

### Talven pesäluola

Talven pesäluola sijaitsee rauhallisessa sopessa suojaisan laakson reunalla. Laakson maastoa hallitsevat sikin sokin toistensa päällä lojuvat laakeat kivipaadet, joiden välissä kasvaa siellä täällä hentoa ja valjun väristä heinää pieninä mättäinä. Kauempana vuorenrinteessä kasvaa pieni metsikkö. Itse luola on sisältä lämmin ja pehmeä, sillä sen kivilattiaa peittää paksu kerros Talven turkista vuosien varrella pudonnutta karvaa.
### Valkoinen kita

**Valkoinen kita** on vuoreen repeytynyt halkeama, joka on ainakin yhtä leveä kuin kaksikymmentä lumileopardia peräkkäin. Sen louhikkoisilla seinillä on tuulen kasaamia paksuja lumikinoksia, ja rotkon seinästä törröttää terävä kieleke, jonka päällä suoraan rotkon seinästä kasvaa miltei kokonaan yhdestä lehdettömästä oksasta koostuva puu. Rotkon pohjan saattaa juuri ja juuri erottaa sameana viivana, jonka kohdalla lumi pakkautuu harmaata kiviseinää vasten, ja keskellä rotkoa törröttää paksu kivipilari.
Nuoret lumileopardit valmistautuvat loikkaamaan Kidan yli koulimalla itseään **Harjoituskivillä**, jotka ovat kinoksista törröttäviä erikorkuisia kiviä, jotka ovat vaihtelevan välimatkan päässä toisistaan. Tämän vuoksi Kita kuuluu kaikille lumileopardeille.
### Lohikäärmevuori

**Lohikäärmevuori** sijaitsee Valkohuippujen vuorijonon takana auringonnousun suunnassa. Sen huippua peittävät pilvet, joiden sanotaan olevan Suuren lohikäärmeen syöksemää savua.
### Kulmahammaskukkula

**Kulmahammaskukkula** on Valkohuipuilla sijaitseva vuori, jota käytetään turvapaikkana.
## Lähteet

1. ↑ 1,0 1,1 *Tulvan jakama maa*, sivu 36
2. ↑ 2,0 2,1 2,2 *Tulvan jakama maa*, sivu 164
3. ↑ *Tulvan jakama maa*, sivu 135
4. ↑ 4,0 4,1 *Tulvan jakama maa*, sivu 35
5. ↑ *Tulvan jakama maa*, sivu 96
6. ↑ *Tulvan jakama maa*, sivu 207
7. ↑ *Tulvan jakama maa*, sivu 209
8. ↑ *Tulvan jakama maa*, sivu 163
9. ↑ *Tulvan jakama maa*, sivu 193
10. ↑ *Tulvan jakama maa*, sivu 194
11. ↑ *Tulvan jakama maa*, sivut 194-195
12. ↑ 12,0 12,1 *Tulvan jakama maa*, sivu 79
13. ↑ *Tulvan jakama maa*, sivu 111
14. ↑ *Tulvan jakama maa*, sivu 70
15. ↑ *Tulvan jakama maa*, sivu 172
16. ↑ *Tulvan jakama maa*, sivu 170
17. ↑ 17,0 17,1 *Tulvan jakama maa*, sivu 71
18. ↑ *Tulvan jakama maa*, sivu 76
19. ↑ *Tulvan jakama maa*, sivu 239